Un bărbat de 42 de ani din Cugir este cercetat de polițiști după ce ar fi sustras două biciclete, lăsate de proprietari într-un spațiu special amenajat al unei societăți comerciale din oraș.
Potrivit IPJ Alba, la data de 4 mai 2024, polițiștii din Cugir au identificat un bărbat de 42 de ani, din Cugir, ca persoană bănuită de săvârșirea unui furt de biciclete sesizat poliției la data de 26 aprilie 2024.
Din primele cercetări, a rezultat că, în noaptea de 25/26 aprilie 2024, bărbatul ar fi sustras două biciclete care erau lăsate de către proprietarii lor în spațiul special amenajat al unei societăți comerciale din Cugir.
Bicicletele au fost recuperate și restituite proprietarilor, iar față de bărbat, cercetările sunt continuate sub aspectul săvârșirii infracțiunii de furt calificat precum și pentru stabilirea întregii activități infracționale.
Urmăriți Alba24.ro și pe Google News
Dacă ți-a plăcut articolul: